Diari Oficial de la Generalitat Valenciana


Sumari del DOGV 8254, del 14-03-2018 (2018/1579)

Notificació de la sentència dictada en el procediment de guarda i custòdia número 744/2017.
-------------------------------------------------------------------------------------------

### Dades del document

Número de DOGV
:   8254

Data del DOGV
:   14-03-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/1579


Organisme emissor
:   Jutjat de Primera Instància Número 24 de València

Tipus de document
:   Edicte

Notificació de la sentència dictada en el procediment de guarda i custòdia número 744/2017. [2018/1579]  
José Esteban Briz Recio, lletrat de l'Administració de justícia del Jutjat de Primera Instància número 24 de València, mitjançant aquest edicte faig saber que en les actuacions de família, guarda, custòdia o aliments de fills menors no matrimonials no consensuats 000744/2017, a instàncies de Carmen Elena Navarrete Serrano, representada per la procuradora Silvia Cloquell Martínez, contra Juan Eduardo Paredes Cofre, en situació de rebel·lia, en els que en data 13 de febrer de 2018, ha recaigut sentència, que té lencapçalament i la dispositiva que, literalment, són com seguix:  
  
Jutjat de Primera Instància número 24 de València  
Procediment: família, guarda, custòdia o aliments de fills menors no matrimonials no consensuats 000744/2017 J.  
Demandant: Carmen Elena Navarrete Serrano.  
Procuradora: Silvia Cloquell Martínez.  
Demandat: Juan Eduardo Paredes Cofre.  
Procurador/a: -  
Sentència número 92/2018  
Jutgessa que la dicta: Ana María Mayor Vañó.  
Lloc: València.  
Data: 13 de febrer de 2018.  
Objecte del judici: guarda, custòdia o aliments de fills menors no matrimonials no consensuats.  
  
Dispositiva  
Estime parcialment la demanda formulada per la representació processal de Carmen Elena Navarrete Serrano contra Juan Eduardo Paredes Cofre i dispose les mesures següents:  
L'atribució a Carmen Elena Navarrete Serrano en exclusiva de l'exercici de la pàtria potestat respecte del menor, així com la guarda i custòdia del dit fill menor.  
Suspensió del règim de visites del fill menor amb son pare Juan Eduardo Paredes Cofre, fins que s'acredite que la represa d'aquestes siguen beneficioses per al dit menor, i s'inste per les dues parts.  
El pare contribuirà als aliments del seu fill en la quantitat de 150 euros mensuals. Aquesta quantitat serà ingressada en el compte que a aquest efecte designe aquesta part, per anticipat i dins dels cinc primers dies de cada mes.  
Pel que fa a les despeses extraordinàries, cada un dels progenitors es farà càrrec del 50 % del seu cost.  
Cada part pagarà les costes processals produïdes a instàncies seues i les comunes a mitges.  
Mode d'impugnació: per mitjà de recurs d'apel·lació davant d'aquest jutjat, no obstant això, es durà a efecte el que s'ha disposat. El recurs haurà d'interposar-se per escrit en el termini de 20 dies, amb la indicació de la infracció comesa segons el parer de la persona recurrent, i sense aquests requisits no s'admetrà el recurs (art. 458 de la LEC). Caldrà efectuar la consignació de50 - en el compte del Jutjat 0684-0715-19-3378-56, en l'oficina Banesto, segons disposa la Llei orgànica 1/2009, de 3 de novembre, i s'acreditarà aquesta consignació, exceptuant-ne el cas d'aquells litigants que tinguen el benefici de justícia gratuïta. En cas de no efectuar-se el dipòsit serà esmenable el defecte en el termini de dos dies, i no s'admetrà a tràmit en cas de no esmenar-lo.  
Així, aquesta és la meua sentència, que pronuncie, mane i firme.»  
Publicació. La sentència anterior va ser donada, llegida i publicada per la jutgessa que la va dictar, mentres celebrava audiència pública el mateix dia de la data, de la qual cosa jo, el lletrat de l'Administració de justícia, en done fe, a València.  
I perquè valga de notificació de forma deguda a Juan Eduardo Paredes Cofre, en rebel·lia, expedisc i firme aquest edicte.  
  
València, 15 de febrer de 2018.- El lletrat de l'Administració de justícia: José Esteban Briz Recio.